Analize și opinii 


Mirel Palada: “În asemenea hal de 
precauție parentală am ajuns -— în 
marginea lașităţii. Nu credeam să 
gindesc așa ceva. Darămite să spun în 
public.” “ 

Ne place să credem despre noi că sîntem niște părinţi suficient de liberali și de permisivi. As good as they 
make them. 

Fetele noastre, le-am zis noi, în afară de droguri și de mers pe motocicletă, să știți că din partea noastră puteți 
face cam ce vreți voi. Fiţi libere. Utilizaţi-vă creierul din dotare și trăiți-vă viaţa. 

Ceea ce au și făcut, în bună măsură. Fără să sară calul și fără să-și pună în primejdie viitorul. 

Zilele astea, sîntem pe cale să ne încălcăm cuvîntul și să le impunem, după mult mult timp, prima restricţie 
semnificativă din viaţa lor de adolescente deja adulte. 

Intenționăm să nu o lăsăm pe A, fata noastră cea mică, să meargă la munte. 

Să nu ne înțelegeți greșit. lubim muntele. O tinereţe întreagă am bîntuit munții țării. În toate felurile. 

Inclusiv Bucegii. Inclusiv Jepii Mici. Știm traseul ăla practic pe de rost. L-am făcut și pe zi, și pe noapte. Și pe 
ploaie, și pe zloată, și pe zăpadă și gheaţă. Și pe lună plină. Şi singuri. Și doar noi doi. Și în cîrd interminabil. 


Ne-am și abătut de la el. Ne-am și întors de pe el. Știm ce și cum. 
Cu toate astea, nu avem de gind să o lăsăm pe A să meargă pe munte. Nu contează că-i Piatra Craiului sau 


sfișiată de urs pe Jepii Mici zilele trecute. 

Drept pentru care nu vrem să o lăsăm. Pur și simplu ne este frică. Creierul reptilian ne spune că e mai bine 
așa. 

A. tocmai a dat examenul de bacalaureat, pe care l-a luat cu brio. A fost admisă la una din cele mai 
prestigioase facultăţi din Marea Britanie. Are tot viitorul în față. De ce să te duci pe munte? 

În asemenea hal de precauţie parentală am ajuns — în marginea laşităţii. Nu credeam să gîndesc așa ceva. 
Darămite să spun în public. 

Fata noastră, ai răbdare cîteva luni, pînă ajungi în Scoţia la toamnă şi te poţi duce acolo pe munte. 

Știi cîți urși sînt în Scoţia? Nici unul. Zero. Nilch. Nada. Șitii de ce sînt zero urși în Scoţia? Pentru că scoțienii, 
în marea lor înțelepciune, n-au vrut urși la ei acolo. l-au împușcat pe toţi. Și nici nu primesc din prea plinul 
nostru, oricît de mult am insista noi să le dăm. 

Știţi cîți urși sînt în Germania? Nici unul. Din aceleași motive. Germania, țară mare, ecologică, cu un popor 
înțelept. l-au omorit pe toți. Și nu acceptă nici un urs, nici măcar cadou. 

Știţi cîţi urși sînt în Elveţia, țara cu procentul cel mai mare de teritoriu alpin din toată Europa? Tot nici unul. Alt 
popor înţelept, celebru prin dîrzenia cu care omoară urşii pe unde îi prind. 

Știți cîţi urși sînt în Pirinei, la granița dintre Spania și Franța? Aproape nici unul. Alte două mari popoare 
înțelepte, celebre pentru ecologismul lor necruţător. 

Haide, fata noastră, așteaptă să ajungi în Scoţia, să te duci acolo pe munte fără grijă. 

Avem o cunoştinţă, aici la Telega, care ne mai aduce lapte din cînd în cînd. Laptele la Telega încă mai provine 
din vaci — un obicei barbar, primitiv, pe care supermarketurile se străduie să-l stirpească, dar iete că mai sînt 
unii primitivi de localnici care se încăpăţinează să-l ducă mai departe. 

Vacile ziua pasc. larbă. Pe islaz. Seara, respectivul trece drumul, urcă o coastă și se duce să-și ia vacile să le 
ducă acasă. În fiecare seară, se duce cu drujba în mînă. De frică de urs. Nu cu șpraiul iritant. Nu cu toporișca. 
Nu cu toporul. 

Cu drujba. 

De ce? Simplu. Drujba face două chestii. Pardon, trei. În primul rînd face zgomot. În al doilea rînd, taie. Taie 
rău, Fănică, dacă apuci să o pornești. În al treilea rînd, dar nu în ultimul rînd, liniștește creierul cînd te duci 
seara după vaci, să nu-ţi iasă ursul în cale. 

În ce ţară trăim, dragii mei, să fie nevoie să te duci după vaci cu drujba? În ce ţară trăim, băi românii mei băi, 
încît cea mai mare bucurie a unui părinte este să-și trimită copiii cît mai repede la studii, în străinătate, să 
poată și ei merge pe munte fără frică de urşi? 

În ce ţară trăim unde mor sute de oameni în fiecare an și nu se întîmplă nimic? În ce ţară, Cristoșii mamilor 
voastre de ticăloși și de nemernici, trăim pînă ne omoară ursul? 

Emoţia este un motor retoric puternic. Emoţia potrivește cuvintele. Emoţia mă face să mă gîndesc cu indignare 
și cu scîrbă și cu dispreţ la țara din care de-abia aștept să ne plece fetele, învîrtindu-se, să nu se mai întoarcă 
decit la evenimente: nunţi, botezuri, înmormîntări. 

Mai ales înmormîntări. 

Emoţia mă face să mă gîndesc cum ar fi să pun mîna pe drujbă, să trec drumul, să urc coasta și să mă duc 


pînă la ticălosul ăla de Mîndruţă sau pînă la vaca aia solemnă din Canada care ne învaţă bunele practici ale 
convieţuirii cu natura sălbatică, să mă duc să le explic diferenţa dintre ursul adevărat și mucii din capetele lor 

moară oameni ca să vă daţi seama că nu se va întîmpla nimic în această ţară de rahat. 
A,, fii fată cuminte, te rugăm noi, și așteaptă pînă la toamnă să te duci pe munte. 


În Scoţia. 

